బిసిసిఐ అధ్యక్షుడు అనురాగ్‌ ఠాకూర్‌
లెప్టినెంట్‌గా కొత్త బాధ్యతలు
న్యూఢిల్లీ : బిసిసిఐ అధ్యక్షుడు అనురాగ్‌ ఠాకూర్‌ సరికొత్త బాధ్యతలు చేపట్టారు.కాగా శుక్రవారం ఆయన భారత సైన్యంలో చేరినట్లు వెల్లడించాడు.ఠాకూర్‌ టెరిటోరియల్‌ ఆర్మీలో లెప్టినెంట్‌గా ఆర్మీ చీఫ్‌ దల్బీర్‌ సింగ్‌ సుహాగ్‌ నియమించారు.ఈ సందర్భంగా ఠాకూర్‌ మాట్లాడుతూ మా తాతయ్య ఆర్మీలో పనిచేశారు.చిన్నప్పటి నుంచి నేను కూడా ఆర్మీలో చేరి దేశానికి సేవ చేయాలని కలలు కనేవాడిని. ఇప్పుడు టెరిటోరియల్‌ ఆర్మీలో లెప్టినెంట్‌ హోదాలో నా దేశ ప్రజలకు సేవ చేస్తానని పేర్కొన్నాడు. పార్లమెంట్‌ సభ్యుడిగా టెరిటోరియల్‌ ఆర్మీలో చేరిన తొలి బిజెపి ఎంపి అనురాగ్‌ ఠాకూర్‌ కావడం విశేషం.ఠాకూర్‌ ఆర్మీలో చేరేందుకు పరీక్ష పాసయ్యాడు.చండీగఢ్‌లో నిర్వహించిన ముఖాముఃకి వ్యక్తిగతంగా హాజరై,బోపాల్‌లో ఆర్మీ శిక్షణ కూడా పొందారు.హమిర్‌పూర్‌ నియోజకవర్గ(హిమాచల్‌ ప్రదేశ్‌) ఎంపిగా ఉన్న ఠాకూర్‌ టెరిటోరియల్‌ ఆర్మీలో రెగ్యులర్‌ ఆఫీసర్‌గా ఇక ఖచ్చితంగా శిక్షణ తీసుకోవాల్సి ఉంది.టెరిటోరియల్‌ ఆర్మీది భారత సైన్యంలో ద్వితీయశ్రేణి.ఇందులో కేవలం స్వచ్ఛం దంగా మాత్రమే చేరతారు.ఇది వృత్తి కాదు,ఉపాధి మార్గం కాదు,ఇప్పటికే ఇతర వృత్తుల్లో ఉన్న పౌరు లను ఇందులో చేర్చుకుంటారు.వీరికి ఏడాదిలో ఒక నెల ప్రత్యేక మిలటరీ శిక్షణ ఇస్తారు.దేశానికి  అత్యవసర సైనికావసరాలు ఏర్పడినసమయంలో భారత సైన్యం వీరి సేవలు వినియోగించుకుంటుంది.